Környezettudományi Szakterületi Koordinátor beszámolója

(2013. 03. 12.- 2013. 04. 11.)

2013. 03. 12. – Küldöttgyűlés

2013. 03. 18. – Választmány

2013. 03. 20. – ELTE TTK Felező buli

2013. 03. 21. – RUBISCO megbeszélés

 2013. 04. 04. – Bódvarákó megbeszélés

2013. 04. 04. – Mentortesztek javítása

2013. 04. 09. – Mentortesztek javítása

2013. 04. 11. – Szakterületi Bizottsági ülés

2013. április 11. – Szakterületi Csoport ülés

Az ELTE TTK Felező buliján szervezőként vettem részt. A rendezvényen a vártnál kevesebben jelentek meg, a jelenlévők azonban látszólag, és a későbbi vélemények alapján is nagyon jól szórakoztak. Véleményem szerint a legnagyobb probléma – kivédhetetlen módon- az időjárás volt, ezen kívül nem figyelmen kívül hagyható szempont, hogy a városban egy másik nagyobb ELTE rendezvény is zajlott még aznap.

 A biológusok kezdeményezésére a TTK-n új korrepetálási lehetőség született, a RUBISCO. Ezen a megbeszélésen főleg a hirdetéssel és a működési koncepcióval kapcsolatban beszéltünk. A környezettanos biológiás tárgyak összeszedésében Koczur Szilviától kaptam jelentős segítséget.

A Bódvarákó megbeszélésen Szakterületi Koordinátorként kötelességemnek éreztem a megjelenést, bár csapatot vinni az idei táborban már nem szeretnék. Ezen kívül természetesen bármiben nagyon szívesen segítek a szervezőknek. A megbeszélésen viszonylag sok témát érintettünk, a legjelentősebb azonban véleményem szerint a tábor hosszának kérdése volt.

 2013. március 26-i Centrum Tanácson kötelező gyakorlatom miatt nem tudtam részt venni, ezért Karlik Máté volt a hallgatói delegált az ülésen. A történésekről pontos beszámolót kaptam, aminek leglényegesebb pontja a szak tantervi hálójának felülvizsgálata volt.

Örömmel vettem tudomásul, hogy sok havi munka után a CT többi tagja is belátja, hogy nem tökéletes a helyzetünk ilyen szempontból (sem).

 Az elmúlt időszakban igyekeztem minél több információval ellátni a hallgatókat, mind a szakos facebook csoportok, mind pedig a szakos honlapunk által. Jelentős előrelépésnek könyvelhetjük el véleményem szerint, hogy most már nálunk is elérhető egy ilyen oldal.

 Hatalmas problémát jelentett az elmúlt időszakban a Bevezetés a fizikába 1. gyakorlat tárgy oktatójával történt rengeteg baleset.

Az órák jelentős százaléka elmaradt a félév során, pótlásukra pedig csak egy alkalommal volt lehetőség a tavaszi szünetben. Korábban már egy, a Tanárnőhöz beérkezett névtelen panasz felkeltette a Szakterületi Bizottság érdeklődését, azonban a hallgatók anélkül, hogy a véleményünket, vagy esetleg segítséget kértek volna egy megértő levéllel biztosították a Tanárnőt támogatásukról. Azonban, mivel a helyzet továbbra sem javult, szükségét éreztem felkeresni a Tanulmányi elnökhelyettest, aki azonnal keresni kezdte a megoldást. Ezzel kapcsolatban továbbra is várjuk a fejleményeket. Ez úton is köszönöm Katának a segítséget!

 A legutóbbi Küldöttgyűlés óta eltelt időszakban is reagáltam minden hallgatói megkeresésre, a kért leveleket továbbítottam a levelezőlistákra, fogadóóráimat két alkalom kivételével megtartottam.

 A környezettanos hallgatók közül két új érdeklődővel már sikerült egyeztetnem a mentorsággal kapcsolatban.

 A hétvégi HÖK Bevonó szombati napján tervezek részt venni.

Köszönöm, hogy elolvastad a beszámolóm! Kérdésekkel, észrevételekkel elértek a lentebb felsorolt elérhetőségek bármelyikén, és persze személyesen is.

Budapest, 2013-04-11

 László Dorina

 Környezettudományi Szakterületi Koordinátor

 ELTE TTK Hallgatói Önkormányzat

 E-mail: kornyszk@ttkhok.elte.hu

 Tel: 0620/ 809 72 42

 http://ttkhok.elte.hu